cyanic-selkie/wikianc huggingface dataset:
Վիրտուալիզացիա
Համակարգչում վիրտուալացումը լայն հասկացություն է, որը վերաբերում է համակարգչային ռեսուրսների ցրվածությանը։ Վիրտուալիզացիան իրենից օգտվողներից թաքցնում է հաշվողական ռեսուրսների ֆիզիկական բնութագրերը ՝ լինեն դրանք ծրագրեր, թե վերջնական օգտագործողներ։ Սա ներառում է մեկ ֆիզիկական ռեսուրսի (օրինակ ՝ սերվեր, օպերացիոն համակարգ, ծրագիր կամ պահեստային սարք) փոխարինումը բազմաթիվ վիրտուալ ռեսուրսների, այն կարող է ներառել նաև այն, որ բազմաթիվ ֆիզիկական ռեսուրսներ (օրինակ ՝ պահեստավորման սարքեր կամ սերվերներ) դառնան մեկ վիրտուալ ռեսուրս։ Այլ կերպ վիրտուալիզացիան կարելի է սահմանել հետևյալ ձևով՝ մեկ ֆիզիկական ռեսուրսից շատ վիրտուալ ռեսուրսների ստեղծում կամ մեկ և ավելի ֆիզիկական ռեսուրսից մեկ վիրտուալ ռեսուրսի ստեղծում։ Վիրտուալիզացիան շատ կարևոր դեր է խաղում cloud computing տեխնոլոգիայի մեջ, սովորաբար ամպային համակարգչում, օգտատերերը կիսում են ամպերում առկա տվյալները, բայց իրականում վիրտուալացման միջոցով օգտատերերը կիսում են Ինֆրաստրակտուրան (ենթակառուցվածք)։
Կան վիրտուալացման տարբեր տեսակներ, դրանցից են՝
• Օպերացիոն համակարգի վիրտուալացում
• Սերվերի վիրտուալացում
• Հաճախորդի / աշխատասեղանի / ծրագրի վիրտուալացում
• Պահեստի վիրտուալացում
և այլն։ Այս դեպքերի մեծ մասում կա՛մ տեղի է ունենում մեկ ֆիզիկական ռեսուրսի վիրտուալացում շատ վիրտուալ աղբյուրների, կա՛մ շատ ֆիզիկական ռեսուրսներ մեկ վիրտուալ ռեսուրսի վերածում։
Պատմություն
Վիրտուալիզացիան նոր հասկացություն չէ։ Ոլորտի վաղ աշխատանքներից մեկը Քրիստոֆեր Ստրեյչիի «Ժամանակի փոխանակումը արագ համակարգիչներում» հոդվածը։ IBM (international business machines)-ն իր CP-40 և M44 / 44X հետազոտական համակարգերով սկսեց ուսումնասիրել վիրտուալացումը։ Դրանք իրենց հերթին բերում են առևտրային CP-67 / CMS: Վիրտուալ մեքենայի գաղափարը օգտատերերին տարանջատեց ՝ յուրաքանչյուրի համար լիովին ինքնուրույն համակարգիչ մոդելավորելով։
80-ականներին և 90-ականների սկզբին արդյունաբերությունն անցավ եզակի հիմնական համակարգից դեպի փոքր և էժան x86 սերվերների։ Արդյունքում վիրտուալիզացիայի հայեցակարգը դառնում է քիչ հետաքրքրող։ Դա փոխվեց 1999 թ.-ին, երբ VMware-ը ներմուծեց VMware աշխատանքային կայանը։ Դրան հաջորդեց VMware- ի ESX սերվերը, որն աշխատում է մերկ մետաղի վրա և չի պահանջում ընդունող օպերացիոն համակարգ։
Աղբյուրներ
https://www.infoq.com/articles/virtualization-intro/
https://www.mygreatlearning.com/blog/virtualization-in-cloud-computing/
https://www.citrix.com/ru-ru/glossary/what-is-virtualization.html
Գրականություն
Քրիստոֆեր Ստրեյչի՝ "Time-Sharing in Large Fast Computers", էջ 336-341
Կ. Ի. Վիգերսի և Ջոհն Բիթթի "Development of software requirements": Կատեգորիա:Ինֆորմատիկա Կատեգորիա:Տեղեկատվական տեխնոլոգիաներ
Creative Commons արտոնագրեր
Creative Commons- լիցենզիաները կազմում են լիցենզիաների ամբողջություն, որոնք կառավարում են գործերի, հատկապես ինտերնետում տարածվող մուլտիմեդիայի, վերօգտագործման կամ տարածման պայմանները։ Creative Commons-ի կողմից մշակված այդ լիցենզիաները հրապարակվել են 2002 թվականի դեկտեմբերի 16-ին'''։
Նպատակը
Creative Commons-ի տարբերանշանը
Creative Commons լիցենզիաները ստեղծվել են այն փաստից ելնելով, որ մտավոր սեփականությունը հիմնովին տարբեր էր ֆիզիկական սեփականությունից, և copyright-ի այժմյան օրենքները խոչընդոտում էին մշակույթի տարածումը։ Այս լիցենզիաների նպատակն է տրամադրել իրավական գործիք, որն ապահովում է միաժամանակ արվեստի որևէ գործի հեղինակի իրավունքների պաշտպանությունը և այս գործի մշակութային բովանդակության ազատ շրջանառությունը, որպեսզի հեղինակներին թույլ տրվի նպաստելու «հասարակական բնագավառ»-ում հասանելի գործերի հարստացմանը։
Ընդհանուր տեղեկություններ
Creatives Commons լիցենզիաները, կոդերը, խորհրդանիշերը Հեղինակություն	CC-by Հեղինակություն Առանց ձևափոխման	CC-by-nd Հեղինակություն Առանց առևտրային օգտագործման Առանց ձևափոխման	CC-by-nc-nd
Հեղինակություն Առանց առևտրային օգտագործման	CC-by-nc
Հեղինակություն Առանց առևտրային օգտագործման Բնօրինակի պայմանների կիսում	CC-by-nc-sa
Հեղինակություն Բնօրինակի պայմանների կիսում	CC-by-sa
Հեղինակություն [by] (Հատկացում). գործը կարելի է ազատ օգտագործել՝ հեղինակի անունը նշելու պայմանով։
Առանց առևտրային օգտագործման [nc] (Noncommercial). իրավասու անձը կարող է թույլ տալ գործի ցանկացած տեսակի օգտագործում կամ հակառակը՝ արգելել ոչ առևտրային օգտագործումները (այս դեպքում առևտրային նպատակներով օգտագործումները թույլ տրված կլինեն)։
Առանց ձևափոխման [nd] (NoDerivs). իրավասու անձը կարող է թույլ չտալ ձևափոխված գործերի հրատարակումը կամ թույլ տալ գործի ձևափոխումները և թարգմանությունները։
Բնօրինակի պայմանների կիսում [sa] (ShareAlike). իրավասու անձն իրավունք ունի նախապես թույլ տալու ձևափոխել գործը, նա կարող է խստություն սահմանել, որ ձևափոխված գործերը հասարակությանն առաջարկվեն նույն ազատություններով (Creative Commons-ի նույն պայմաններով), ինչ բնօրինակը։
Կիրառման ձևը
Գոյություն ունեցող վեց լիցենզիաներից հեղինակն ընտրում է այն լիցենզիան, որն ավելի լավ է հարմարեցված գործին, որը նա ցանկանում է տարածել՝ պահպանելով դասական copyright-ով (ձևափոխություն, վճարում և այլն) պաշտպանված իր որոշ իրավունքները։ Ըստ ընտրված տարբերակի, հասարակությունը քիչ թե շատ ազատություններ է ունենում գործը օգտագործելու համար։ Այսպիսով, որոշակի լիցենզիաների ներքո տեղադրված գործերը կարելի է դիտել որպես ազատ գործեր։
Ոչ պարտադիր պայմաններ
Creative Commons լիցենզիայի ներքո գտնվող բովանադակությունը կարող է օգտագործվել երրորդ անձի կողմից՝ հեղինակի սահմանած որոշակի պայմաններով։ Բոլոր լիցենզիաներն ունեն Հատկացում (Attribution. հեղինակության տեսակ)։ Վերջինիս միանում են երեք հիմնական պայմաններ՝ Creative Commons կազմակերպության կողմից համապատասխանեցված վեց լիցենզիաների ամբողջություն կազմելու նպատակով։
Այս լիցենզիաների առանձնահատկություններից մեկն այն է, որ դրանք արտահայտվում են հասկանալի տեսանելի նշաններով։ Այսպես մեկ հայացքից հնարավոր է հասկանալ, թե ինչ է թույլ տալիս կամ արգելում տվյալ լիցենզիան։
Այլ պայմաններ դեռ չեն հարմարեցվել ֆրանսիական օրենսդրությանը և նախատեսված են՝
Գեղանուշի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Գեղանուշ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 22 հուշարձան (13 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Ֆլորիդա
Ֆլորիդա (անգլերեն՝ ), նահանգ ԱՄՆ-ի հարավարևելյան մասում։ Խոշոր քաղաքներն են՝ Մայամի, Տամպա, Օռլանդո և Ջեքսոնվիլ։
Աշխարհագրական դիրք
Ֆլորիդան հյուսիսից սահմանակից է Ալաբամայի և Ջորջիայի հետ։ Թերակղզու սահմանը անցնում է ափային գծով, հարավում նաև ընդգրկում է Ֆլորիդա֊Քիսի կղզիները։ Թերակղզու և Ֆլորիդա֊Քիս կղզեխմբի միջև ընկած է Ֆլորիդական ծովածոցը։ Հարավում ողողվում է Ֆլորիդական ծովածոցով, արևմուտքում՝ Մեքսիկական, իսկ արևելքում՝ Ատլանտյան օվկիանոսով։
Բնակչություն
1920 թվականին Ֆլորիդան դարձավ ԱՄՆ-ի ամենահաջող և ամենաարագ զարգացող նահանգներից մեկը։ 1920-1990 թվականներին բնակչությունն աճեց 13 անգամ։ 2013 թվականի մարդահամարի տվյալներով նահանգում ապրում է 19 552 860 մարդ։ Բնակչության խտությունը հավասարաչափ բաշխված չի։ Բնակչության մոտ 85 %-ն ապրում է խոշոր քաղաքներում կամ ծովափներում։ Թերակղզու կենտրոնական և հյուսիսարևմտյան շրջաններում նույնպես բնակչությունը շատ է. այնտեղ մարդիկ զբաղվում են գյուղատնտեսությամբ։ Իսկ Ֆլորիդայի հարավային շրջանների բնակավայրերը փաստացի գրեթե անբնակ են։
Կլիմա
Ֆլորիդան ներկայացնում է 2 կլիմայական գոտի։ Հյուսիսային Ֆլորիդայում կլիման խոնավ է, հարավայինում՝ օվկիանոսային։ Ձմռանը հարավային Ֆլորիդայում (Մայամիում) զարգացած է տուրիզմը՝ տաք կլիմայի շնորհիվ։
Հյուսիսային և Կենտրոնական Ֆլորիդաները տարվա ընթացքում ստանում են 2400-2800 ժամ արևային լույս, Հարավայինը՝ 2800-3200:
Ամռանը միջին ջերմաստիճանը կազմում է սկսած 26 °С՝ հյուսիսում մինչև 28 °С՝ հարավում, ձմեռայինը՝ սկսած 12 °С հյուսիսում մինչև 20 °С հարավում։ Ամռանը ջերմաստիճանը հազվադեպ անցնում է 38 °С:
Ֆլորիդայի կլիման անվանում են ամենաթանկ և ամենակարևոր «բնական ռեսուրսը»։ Հենց կլիմայի շնորհիվ այդ տեղը տարվա ընթացքում հետաքրքրում է միլիոնից ավել զբոսաշրջիկների։ Ձմռանը իհարկե օտարերկրացիները ավելի շատ են։
Ժողովրդագրություն
1990 թվականի մարդահամարի համաձայն, Ֆլորիդայի բնակչության ցեղերի տոկոսային թիվը հետևյալն էր`
Համաձայն 2000 թվականի մարդահամարի՝ Ֆլորիդայի բնակչության ցեղերի տոկոսային թիվը հետևյալն էր`
2007 թվականի արդյունքները.
2010 թվականի ցանկը.
Արտաքին հղումներ
*
Մեթյու Բառնի
Մեթյու Բառնի, ամերիկացի նկարիչ, աշխատում է պրեֆորմանսի, քանդակի, նկարի, վիդեոյի և այլ ժանրերում։ ԱՄՆ-ի ժամանակակից արվեստի ականավոր ներկայացուցիչ։
Գործունեություն
Առավել մեծ ճանաչում Բառնիին բերել է «Կրեմաստեր» փորձարարական տեսաֆիլմերի սերիաների շարքը (ընդամենը 5 ֆիլմ, 1995-2002), որտեղ նա հանդես է եկել որպես սցենարիստ, ռեժիսոր, պրոդյուսեր, գլխավոր դերակատար։ Բառնիի վիդեոաշխատանքների իմաստային կառուցվածքը բարդ է և բազմակողմանի․ ֆանտաստիկ կերպարները միաձուլվում են  ալեգորիաների և փոխաբերությունների համակարգի մեջ։ Փաստացիորեն Մեթյու Բառնիի ֆիլմերը մասշտաբային գեղարվեստական ակցիաներ են, որ փոխանցվել են ժապավենի վրա, ընդ որում ֆիլմի պատկերային շարքում հիանալի կերպով իահյուսվում են նկարներ և քանդակներ վազելինատիպ մասսայից, որոնք հեղինակել է հենց Բառնին։ Մեթյուն իրեն համարում է առաջին հերթին քանդակագործ ։
The Guardian թերթը «Կրեմաստեր» ֆիլմը անվանել է «կինոյի ոլորտում իսկապես աչքի ընկնող առաջին աշխատանքը, որ արվել է կերպարվեստի համատեքստում, Բունյուելի «Անդալուզական շուն» և «Դալի»-ից հետո ։
Նկարչի վերջին գործերից մեկը հանդիսանում է«Սահմաններ նկարելով-9» (Drawing Restraint 9) վիդեոֆիլմը, որտեղ գլխավոր դերը խաղացել է նրա կինը՝ իսլանդացի երգչուհի Բյորկը։
Շատ քննադատներ Մեթյու Բառնիին ընդգրկում են ժամանակակից աշխարհի ամենասկանդալային և հետաքրքիր նկարիչների թվում  ։
Արտաքին հղումներ
Կատեգորիա:Ամերիկացի նկարիչներ Կատեգորիա:Եյլի համալսարանի շրջանավարտներ Կատեգորիա:Ամերիկացի սցենարիստներ Կատեգորիա:Ամերիկացի քանդակագործներ Կատեգորիա:Ամերիկացի ժամանակակից արվեստագետներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոդերասաններ Կատեգորիա:Ամերիկացի լուսանկարիչներ Կատեգորիա:Ամերիկացի հեռուստապրոդյուսերներ
Կորդաբակ
Կորդաբակ, լեռնագագաթ Հայաստանի Վայոց ձորի մարզում, Թեքսարի լեռներում, Ջերմուկ քաղաքից 10 կմ հյուսիս-արևելք։ Բարձրություն 2977 մ ։
Ծանոթագրություններ
Կատեգորիա:Լեռնագագաթներ այբբենական կարգով Կատեգորիա:Հայաստանի լեռնագագաթներ Կատեգորիա:Վայոց ձորի մարզի լեռներ
Սիմեոն Պուասոն
Սիմեոն Դենի Պուասոն (Siméon Denis Poisson, ), ֆրանսիացի գիտնական, Փարիզի ԳԱ անդամ (1812), Պետերբուրգի ԳԱ պատվավոր անդամ (1826)։ Ավարտել է Փարիզի պոլիտեխնիկական դպրոցը (1800)։ 1806 թվականից նույն դպրոցի, իսկ 1809 թվականից՝ Փարիզի համալսարանի պրոֆեսոր։
Պուասոնի աշխատանքները վերաբերում են տեսական և երկնային մեխանիկային, մաթեմատիկային, մաթեմատիկական ֆիզիկային, մագնիսականությանը և այլն։ Հիդրոմեխանիկայում Պուասոնն ընդհանրացրել է Նավիե-Ստոքսի հավասարումը սեղմելի մածուցիկ հեղուկի շարժման համար՝ ջերմափոխանցման հաշվառումով։ Լուծել է առաձգականության տեսության մի շարք խնդիրներ, մուծել Պուասոնի գործակիցը և ընդհանրացրել առաձգականության տեսության հավասարումները անիզոտրոպ մարմինների վերաբերյալ։ Երկնային մեխանիկայի բնագավառում ուսումնասիրել է Արեգակնային համակարգի մոլորակների շարժման կայունությունը, զբաղվել մոլորակային ուղեծրերի խոտորումների և ծանրության կենտրոնի շուրջը Երկրի շարժման խնդիրների լուծմամբ։ Պոտենցիալի տեսության մեջ մուծել է Պուասոնի հավասարումը և կիրառել այն գրավիտացիայի և էլեկտրաստատիկայի խնդիրների լուծման համար։ Ունի նաև ինտեգրալ հաշվին, մասնակի ածանցյալներով դիֆերենցիալ հավասարումների տեսությանը նվիրված աշխատանքներ։ Հավանականությունների տեսության մեջ Պուասոն ապացուցել է մեծ թվերի օրենքի մասնավոր դեպքը և սահմանային թեորեմներից մեկը (Պուասոնի թեորեմ, Պուասոնի բաշխում)։ Եղել է Պիեռ Լապլասի ատոմիզմի համոզված կողմնակիցը։
Ծանոթագրություններ
Կատեգորիա:Ֆրանսիացի մաթեմատիկոսներ Կատեգորիա:Ֆրանսիացի ֆիզիկոսներ Կատեգորիա:Ֆրանսիացի աստղագետներ Կատեգորիա:Պեր Լաշեզ գերեզմանատանը թաղվածներ Կատեգորիա:Ֆիզիկոսներ այբբենական կարգով Կատեգորիա:Մաթեմատիկոսներ այբբենական կարգով Կատեգորիա:Ֆրանսիայի գիտությունների ակադեմիայի անդամներ Կատեգորիա:Շվեդիայի գիտությունների թագավորական ակադեմիայի անդամներ Կատեգորիա:Ֆրանսիացի գիտնականներ Կատեգորիա:Փարիզի ԳԱ անդամներ Կատեգորիա:Պրուսիայի գիտությունների ակադեմիայի անդամներ Կատեգորիա:Լոնդոնի թագավորական ընկերության անդամներ Կատեգորիա:Լոնդոնի թագավորական միության արտասահմանյան անդամներ Կատեգորիա:Ֆրանսիայի քաղաքական գործիչներ Կատեգորիա:Սանկտ Պետերբուրգի գիտությունների ակադեմիայի պատվավոր անդամներ
Պակիստանի դրամահատարան
Պակիստանի դրամահատարան, մետաղադրամների մամլիչ, որը տեղակայված է Շալիմար Թաունում, Լահոր, Պակիստան։ Այն Պակիստանում գտնվող ամենահին դրամահատարանն է։ Դրամահատարանը կառավարվում է Պակիստանի պետական բանկի կողմից։
Դրամահատարանը սկսել է գործել 1942 թվականից։ Մետաղադրամների 1, 2, 5 և 10 ռուփի անվանական արժեքներով արժույթները ներկայումս արտադրվում են Պակիստանի դրամահատարանում ։
Պակիստանի դրամահատարանն ունի բնակելի թաղամասեր, խանութներ և հանգստի զբոսայգիներ, որոնք գտնվում են շրջակայքում։ Այն գտնվում է Mapco Corp-ի դիմաց՝ Մեծ մայրուղու ճանապարհին։ Պակիստանի դրամահատարանը պետության համար արտադրում է ոչ միայն մետաղադրամներ կամ արժույթներ, այլև մեդալներ և պարգևներ՝ Ռազմական զինված ուժերի համար, փոստային կնիքներ և նամականիշեր ։
2010 թվականին Պակիստանի կառավարությունը սկսեց դրամահատարանի արդիականացման և բարելավման ծրագրերը։ Ծրագրերը ներառում են արտադրողականության, որակի և արտադրանքի արդյունավետության բարձրացման նպատակով հնացած մեքենաների փոխարինումը նորերով ։ Ծրագրերը ներառում են նաև դրամահատարանի աշխատակիցների որակավորման ու փորձաքննության բարձրացումը ։
Ծանոթագրություններ
Կատեգորիա:Դրամ Կատեգորիա:Դրամագիտություն Կատեգորիա:Մետաղադրամ Կատեգորիա:Դրամահատարաններ Կատեգորիա:Պակիստանի շենքեր և կառույցներ
Դարեն Բենտ
Դարրեն Էշլի Բենտ (Darren Bent, ), անգլիացի ֆուտբոլիստ, հարձակվող։
Դարեն Բենտն իր կարիերան սկսել է 2001 թվականին՝ «Իպսվիչ Թաուն» ակումբում։ 122 խաղում խփել է 47 գոլ, ինչով էլ գրավել է «Չառլթոնի» սկաուտներին։ 2005 թվականին տեղափոխվել է «Չառլթոն» 2,5 միլիոն ֆունտով։ Հաջորդ երկու մրցաշրջանների ընթացքում դարձել է թիմի լավագույն ռմբարկուն։ Այնուհետև 16,5 միլիոն ֆունտով տեղափոխվել է «Տոտենհեմ», ինչը ակումբային ռեկորդ էր։
2011 թվականի հունվարի 18-ին «Աստոն Վիլլան» պայմանագիր է կնքել ակումբի համար ռեկորդային 24 միլիոն ֆունտ ստեռլինգով ։
Դարրեն Բենտն անցել է Անգլիայի հավաքականի բոլոր օղակները 15 տարեկանից և Անգլիայի հավաքականում նորամուտը նշել է 2006 թվականին Ուրուգվայի դեմ խաղում։
Կենսագրություն
Ծնվել է Թութինգում (Հարավային Լոնդոն)։ Բենտն ունի ճամայկայական արմատներ ։ Նրա հայրը հանդես է եկել «Ուիմբլդոնի» և «Բրենտֆորդի» երիտասարդական թիմերում ։
Բերտը տասնչորս տարեկանում ընդունվել է «Իպսվիչ Թաուն»։ 2001 թվականին ակումբի հետ կնքել է պրոֆեսիոնալ պայմանագիր։ Առաջին խաղը խաղացել է ՈՒԵՖԱ-ի գավաթում «Հելսինգբորգի» դեմ։ Լիգայի գավաթի խաղարկությունում իր առաջին գոլը խփել է «Նյուքասլ Յունայթեդի» դարպասը, սակայն դա թիմին չի օգնել խուսափել 4:1 հաշվով պարտվելուց։ Անգլիայի Պրեմիեր լիգայում իր առաջին գոլը խփել է «Միդլսբորոյի» դարպասը 2002 թվականի ապրիլի 24-ին։ «Տրակտորիստների» կազմում Դարենը 122 հանդիպում է անցկացրել՝ խփելով 47 գոլ։
2005 թվականի հունիսի 1-ին տեղափոխվել է «Չարլտոն»։ Տրանսֆերի սկզբնական գումարը եղել է 2,5 միլիոն ֆունտ ստերլինգ, և ավելացել է մինչև 3 միլիոն ֆունտ՝ հիմնական թիմի համար որոշակի քանակությամբ խաղեր անցկացնելու դեպքում։ Պրեմիեր լիգայի 2005/2006 մրցաշրջանի բացման օրը դուբլի հեղինակ է դարձել «Սանդերլենդի» դեմ մեկնարկային խաղում և ճանաչվել Պրեմիեր լիգայի օգոստոս ամսվա լավագույն ֆուտբոլիստ։ Բենտն ամենաարդյունավետ անգլիացին էր Պրեմիեր լիգայում՝ խփելով 18 գոլ։ Սակայն Անգլիայի հավաքականի մարզիչը նրան չի հայտարարել ԱԱ-2006-ում և վերցրել է 17-ամյա Թեո Ուոլկոտին։
Բենտը 2007 թվականին համաձայնել է տեղափոխվել «Տոտենհեմ», որը նրան առաջարկել է շաբաթական 45 հազար ֆունտ ստերլինգ աշխատավարձ։ Նրանով հետաքրքրել է նաև «Վեստ Հեմը», որը նրան առաջարկել է 75 հազար ֆունտի անձնական պայմանագիր։ Ֆուտբոլիստի տրանսֆերի արժեքը կազմել է 16,5 միլիոն ֆունտ ստերլինգ, ինչը դարձել է ակումբի ամենաթանկ ձեռքբերումը, սակայն ֆուտբոլիստի կարիերան վատ է դասավորվել։ Վնասվածքների շարքը խանգարել է ֆուտբոլիստին լավագույնս դրսևորել իրեն։ Ի վերջո, նա անցկացրել է այստեղ ընդամենը երկու մրցաշրջան՝ ընդհանուր առմամբ խփելով 18 գոլ։
2009 թվականին տեղափոխվել է «Սանդերլենդ» այն բանից հետո, երբ «Տոտենհեմ» են տեղափոխվել Ռոման Պավլյուչենկոն և Ջերմեյն Դեֆոն։ Տեղափոխությունից հետո դարձել է «Սանդերլենդի» հիմնական խաղացողը, նույնիսկ լուրեր էին շրջանառվում, որ սըր Ալեքս Ֆերգյուսոնը ցանկանում է նրան թիմում ընդգրկել։ «Սանդերլենդի» կազմում անցկացրած 58 խաղում նա խփել է 32 գոլ։ Նրա ամենահայտնի գոլերը եղել են «Օլդ Տրաֆորդի» և «Մանչեսթեր Սիթիի» դեմ խաղերում։
2011 թվականին 18 միլիոն ֆունտով տեղափոխվել է «Աստոն Վիլլա»։ Մեկնարկային խաղում հաղթական գոլ է խփել «Մանչեսթեր Սիթիի» դարպասը։
2013 թվականի օգոստոսի 16-ին «Ֆուլհեմը» հայտարարել է Բերտի հետ մեկ մրցաշրջանիհամար վարձավճարային պայմանագիր կնքելու մասին ։ Այսպիսով, ակումբը ֆուտբոլիստին ձեռք բերելու համար պայքարում հաղթել է «Նյուքասլին», որը հետաքրքրվում էր Անգլիայի հավաքականի հարձակվողի ծառայություններով։ Նախորդ մրցաշրջանում հարձակվողը 18 խաղում 5 գոլ է խփել՝ հաշվի առնելով բոլոր մրցաշարերը։ Իր տեղափոխությունից հետո Դարենը հարցազրույց է տվել, որում դժգոհում էր, որ «Աստոն Վիլլայի» գլխավոր մարզիչ Փոլ Լամբերտը անտեսել է իրեն և հնարավորություն չի տվել՝ չնայած իր բոլոր ջանքերին։
Արտաքին հղումներ
Կատեգորիա:Աստոն Վիլլայի ֆուտբոլիստներ Կատեգորիա:Անգլիացի ֆուտբոլիստներ Կատեգորիա:Տոտտենհեմ Հոտսպուրի ֆուտբոլիստներ Կատեգորիա:Սանդերլենդի ֆուտբոլիստներ Կատեգորիա:Ֆուլհեմի ֆուտբոլիստներ Կատեգորիա:Իպսվիչ Թաունի ֆուտբոլիստներ Կատեգորիա:Բրայթոն ընդ Հոուվ Ալբիոնի ֆուտբոլիստներ Կատեգորիա:Չառլտոն Ատլետիկի ֆուտբոլիստներ Կատեգորիա:Դերբի Կաունտիի ֆուտբոլիստներ Կատեգորիա:Անգլիայի հավաքականի ֆուտբոլիստներ Կատեգորիա:Պրեմիեր Լիգայի ֆուտբոլիստներ Կատեգորիա:Բարտոն Ալբիոնի ֆուտբոլիստներ Կատեգորիա:Ճամայկացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Անգլիական ֆուտբոլի լիգայի խաղացողներ
Ռոդ Այլենդ
Ռոդ Այլենդ (անգլերեն՝ ), նահանգ ԱՄՆ-ի հյուսիսարևելյան մասում։ ԱՄՆ-ի ամենափոքր նահանգն է տարածքով։ Սահմանակից է Մասաչուսետսի հետ հյուսիսում, Կոնեկտիկուտի՝ արևմուտքում և Ատլանտյան օվկիանոսի՝ արևելքում ու հարավում։ Նահանգի մայրաքաղաքը Փրովիդենս է։
Պատմություն
Հնագույն ժամանակներից ի վեր, Ռոդ Այլենդը բնակվել է։ Եվրոպացիների գալուց առաջ, բնիկ ամերիկացիները այնտեղ են ապրել մի քանի տարբեր ցեղերով հավաքված, ինչպես՝ Ուամփանոագացիները, Նարագանսեթցիները և Նիանթիկացիները։ Երբ Եվրոպացիները եկան Ռոտ Այլենդ, այնտեղ գտնվող բնիկ ամերիկացիները մեծ մասամբ զոհվում էին, եվրոպացիների բերած ախտի և հարձակումների պատճառով։ 21-րդ դարում, Նարագանսեթցիները պետական ճանաչում են վայելում որպես ցեղական խումբ։
1636 թվականին Ռոջեր Ուիլիամսը հեռացվել էր Մասսաչուսեց Գաղութից իր կրոնական դավանանքի պատճառով։ Այն հողով, որ նարագանսեթցիները նվիրել են նրան, հիմնավորել է մի նահանգ որը խոստանում էր դավանանքի ընտրության ազատությունն ամեն մարդուն։
Արտաքին հղումներ
Կատեգորիա:Ռոդ Այլենդ Կատեգորիա:ԱՄՆ-ի նահանգներ
Երաժշտական զարդատուփ (ֆիլմ, 1989)
«Երաժշտական զարդատուփ» (Music Box), 1989 թվականի ամերիկական դրամատիկական ֆիլմ։ Ֆիլմը պատմում է հունգարո-ամերիկացի էմիգրանտի մասին, որը մեղադրվում էր զինվորական հանցագործության մեջ։ Ֆիլմի սյուժեն կապված է նրա դստեր և փաստաբանի հետ, ով պաշտպանում է նրան։ Սցենարը գրել է Ջո Էսթերհազը, ֆիլմի ռեժիսորը Կոստա Գավրասն է։ Գլխավոր դերերում են Ջեսիկա Լենգն ու Արմին Մյուլլերը։
Ֆիլմը հիմնված է Իվան Դեմյանյուկի և իր՝ Ջո Էստերհազի ընտանիքի կյանքի իրադարձությունների վրա։ Պարգևատրվել է Բեռլինի կինոփառատոնի «Ոսկե արջ» բարձրագույն մրցանակով։
Սյուժե
Փաստաբան Էնն Թելբոթն իմանում է, որ իր հայրը՝ հունգարացի էմիգրանտ Մայքլ Լասլոն, վտանգի մեջ է, քանի որ նրա ամերիկյան քաղաքացիությունը չեղյալ է համարվել,որը տեղի է ունեցել Երկրորդ համաշխարհային պատերազմի ժամանակ կատարված ռազմական հանցագործությունների մեղադրանքի պատճառով։ Մինչդեռ նա պնդում է, որ դա կոպիտ սխալ է։ Էնը որոշում է հանդես գալ իր հոր պաշտպանությամբ։
Դատախազ Ջեք Բերքի խոսքով (հատուկ հետաքննությունների վարչությունից) Մայքլ Լասլոն հասարակ քաղաքական փախստական է։
Ծանոթագրություններ
Կատեգորիա:Ամերիկյան դրամա ֆիլմեր Կատեգորիա:Ֆիլմեր Հոլոքոստի մասին Կատեգորիա:Օսկարակիր ֆիլմեր Կատեգորիա:1989 ֆիլմեր Կատեգորիա:Անգլերեն ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան քրեական դրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Չիկագոյում Կատեգորիա:Հունգարերեն ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Չիկագոյում նկարահանված ֆիլմեր
(883) Մաթերանիա
(883) Մաթերանիա (Matterania), աստերոիդ աստերոիդների հիմնական գոտում։ Հայտնաբերվել է 1917 թվականի սեպտեմբերի 14-ին Մաքս Վոլֆի կողմից Հայդելբերգում ։
Մաթերանիա աստերոիդը դասվում է Ֆլորայի աստերոիդների ընտանիքին, որի մեջ ներառված են այս պահին հայտնի ավել քան 7438 անդամներ։ Ընտանիքի ներքին սահմանը անցնում է 2,17 ա. մ. հեռավորության վրա Արեգակից, իսկ արտաքին սահմանը՝ 2,33։ Այս ընտանիքի աստերոիդների էքսցենտրիսիտետները ընկնում են 0,109-0,168 միջակայքում, իսկ ուղեծրի թեքումը՝ 2,4°-6,9°։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:Ֆլորայի ընտանիքի աստերոիդներ Կատեգորիա:1917 թվականին հայտնաբերված աստղագիտական մարմիններ Կատեգորիա:Մաքս Վոլֆի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ռովնոպոլ (գյուղ, Վելիկոնովոսյոլկովսկի շրջան)
Ռովնոպոլ (Рівнопіль), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Ռովնոպոլ գյուղում բնակվում էր 98 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Վելիկոնովոսյոլկովսկի շրջանի բնակավայրեր Կատեգորիա:Ուկրաինայի գյուղեր
Հաղթանակի զբոսայգի (Սովետսկ)
Հաղթանակի զբոսայգի և «Տանկ» հուշահամալիր (Парк Побе́ды и мемориальный комплекс "Танк"), 1941-1945 թվականներին Հայրենական մեծ պատերազմում տարած հաղթանակին նվիրված հուշահամալիր, որը գտնվում է Ռուսաստանի Կալինինգրադի մարզի Սովետսկ քաղաքի կենտրոնում, Թատերական փողոցի պուրակում։ Մինչև պատերազմը տարածքը կոչվել է Անգերպլաց (Angerplatz): Բացվել է 1975 թվականին։
Նկարագրություն
Հուշահամալիր 1945 թվականի հունվարին մահացած խորհրդային զինվորների եղբայրական գերեզմանի վրա։ Կենտրոնում տեղադրված բարձր պատվանդանի վրա Հայրենական պատերազմի շքանշանով տեղադրված է T-34 տանկ, որի դիմաց ծաղկաթումբ է հավերժական կրակով, որի երկու կողմերում գերեզմանային հուշաքարեր են և պատվանդան Կարմիր դրոշի շքանշանով։ Հուշարձանի ետևում սպանված զինվորների անուններով հուշասյուն կա։
Պատմություն
Տիլզիտի տարածքում տեղի ունեցած ռազմական գործողությունների ընթացքում ձևավորվել են 96 եղբայրական գերեզմաններ և 307 առանձին գերեզմաններ։ 1948 թվականին բոլոր մասունքները տեղափոխվել են քաղաքի հրապարակի պուրակում գտնվող ընդհանուր գերեզման, որտեղ կառուցվել է հուշարձան։ Թաղվել է 977 զինվոր : Հուշահամալիրը ստեղծվել է քաղաքի ճարտարապետ Ն. Պ. Ռյաբովի նախագծով 1975 թվականին։ Վերանորոգման և վերականգնողական աշխատանքներ են կատարվել 2010 թվականին Հաղթանակի 65-ամյակի առթիվ։ Նույն թվականին կատարվել է վանդալական գործողություն. անհայտ մարդիկ Հաղթանակի օրվա առթիվ բերված ծաղկեպսակներն այրել են հավերժական կրակի վրա` հավերժական կրակի վրա պլաստմասա լցնելով ։
Հաղթանակի այգին այսօր
Այգին ավանդական հանդիպման վայր է ցույցերի, Հայրենական Մեծ պատերազմին նվիրված միջոցառումների համար` հունիսի 22-ին և մայիսի 9-ին։ Դնում են ծաղիկներ, զինծառայողները, վետերանները և քաղաքապետարանի ներկայացուցիչները ելույթներ են ունենում։ Հուշահամալիրում կան նստարաններ, հետիոտնային քայլուղիներ։ Այն զբոսանքի և քաղաքացիների հանգստի վայր է ։ «Տանկ» հուշահամալիրը «Հիշողության մոմ» ավանդական երթի վերջնակետն է։
Ծանոթագրություններ
Կատեգորիա:Կալինինգրադի մարզի տեսարժան վայրեր Կատեգորիա:1975 հիմնադրումներ Ռուսաստանում
Սեպտիկ շոկ
Պատճառներ
Սեպտիկ շոկը օրգանիզմի համակարգային պատասխանն է վարակի կամ բազմաթիվ այլ վարակիչ պատճառների հանդեպ։ Ծանր ընթանալու դեպքում սեպտիկ շոկ կարող են առաջացնել հետևյալ վարակները՝ որդանման ելունի բորբոքումը, թոքաբորբը, բակտերեմիան, դիվերտիկուլիտը, պիելոնեֆրիտը, մենինգիտը, պանկրեատիտը, նեկրոզացնող ֆասցիտը, MRSA (Methicillin-resistant Staphylococcus aureus - Մեթիցիլին կայուն ոսկեգույն ստաֆիլակոկային վարակ) և մեզենտերիալ իշեմիան ։
Համաձայն 2001 թվականին թարմացված սահմանման ՝՝ սեպսիսը վարակի հետևանքով առաջացած ախտանիշների հավաքածու է, որն արտահայտվում է սրտի ռիթմի ոչ նորմալ հաճախականության, շնչառական շարժումների հաճախականության, ջերմաստիճանի և արյան մեջ լեյկոցիտների քանակի փոփոխությամբ։ Եթե սեպսիսը խորանում է մինչև թիրախ-օրգանների գործունեության խանգարման (երիկամային անբավարարություն, լյարդային անբավարարություն, մտավոր խանգարման կամ սրտի վնասման), այդ վիճակը կոչվում է ծանր սեպսիս։ Երբ ծանր սեպսիսը վատթարանում է մինչև այն մակարդակ, որ արյան ճնշումը այլևս չի կառավարվում միայն ներերակային հեղուկներով, վիճակը բնութագրվում է որպես սեպտիկ շոկ։
Ախտաբանություն
Սեպտիկ շոկի ախտաբանությունը ամբողջությամբ պարզաբանված չէ, բայց հայտնի է, որ ծանր սեպսիսի զարգացման գլխավոր դերում հանդես է գալիս վարակի նկատմամբ օրգանիզմի իմուն և մակարդման համակարգերի պատասխանը։  Սեպտիկ շոկի զարգացման գործում դեր են խաղում և՛ նախաբորբոքային, և՛ հակաբորբոքային պատասխանները ։ Սեպտիկ շոկը լայնածավալ բորբոքային պատասխան է, որը առաջացնում է հիպերմետաբոլիկ ազդեցություն։ Այն դրսևորվում է բջջային շնչառության, սպիտակուցի ճեղքման  ուժեղացմամբ և մետաբոլիկ ացիդոզի  կոմպենսատոր շնչական ալկալոզի զարգացմամբ ։
Սեպտիկ շոկը հաճախ հարուցվում է գրամ-դրական բակտերիաներով, որին հաջորդում են գրամ-բացասական բակտերիաները, չնայած սնկային վարակները գնալով դառնում են սեպտիկ շոկի ավելի հաճախակի պատճառ ։ Ախտածինների կողմից արտադրվող թույները առաջացնում են իմունային պատասխան․ գրամ-բացասական մանրէների դեպքում դրանք էնդոտոքսիններն են, որոնք մանրէային թաղանթի լիպոպոլիսախարիդներ են։
Գրամ-դրական
Գրամ-դրական մանրէների դեպքում դրանք էկզոտոքսինները կամ էնտերոտոքսիններն են, որոնք, կախված մանրէից, կարող են տարբերվել։ Դրանք բաժանվում են երեք տիպի։ Տիպ I, բջջային մակերեսային ակտիվ տոքսին, ոչնչացնում են բջիջը՝ առանց բջիջ ներս մտնելու, ներառում են սուպերհակածիններ և ջերմազգայուն էնտերոտոքսիններ։ Տիպ II, թաղանթ-վնասող տոքսիններ, մտնելով բջիջ ոչնչացնում են բջջաթաղանթը և ներառում են հեմոլիզիններ և ֆոսֆոլիպազներ։  Տիպ III, ներբջջային տոքսիններ կամ  A/B տոքսիններ, խանգարում են բջիջների ներքին ֆունկցիան և ներառում են շիգա տոքսին, խոլերա տոքսին և սիբիրախտի մահացու տոքսին ( նշենք, որ շիգելայի և խոլերայի հարուցիչները գրամ-բացասական միկրոօրգանիզմներ են)։
Գրամ-բացասական
Գրամ-բացասական սեպսիսի դեպքում ազատ լիպոպոլիսախարիդները (ԼՊՍ) միանում են շրջանառվող ԼՊՍ-կապող սպիտակուցներին, այդ միացությունը հետո միանում է մոնոցիտների, մակրոֆագերի և նեյտրոֆիլների CD14 ընկալիչներին։  CD14-ի  ներգրավումը (նույնիսկ այնպիսի չափաբաժիններով, ինչպիսիք են 10 պգ/մլ)  հանգեցնում է ներբջջային ազդանշանների փոխանցման  TLR-4  (Toll-like receptor-4) սպիտակուցի միջոցով։ Այս ազդանշանը հանգեցնում է կորիզային գործոն կապպա-B (NF-κB) ակտիվացմանը, ինչը բերում է նախաբորբոքային պատասխան առաջացնող մի շարք գեների տրանսկրիպցիային։ Դա միակորիզային բջիջների նշանակալի ակտիվացման և էֆեկտոր ցիտոկինների սինթեզի արդյունք է։  Այն նաև բերում է միակորիզային բջիջների խորը ակտիվացման և ուժեղ ազդող էֆեկտոր ցիտոկինների արտադրության, ինչպիսիք են՝  IL-1, IL-6 և  TNF-α։  TLR-միջնորդված ակտիվացիան  խթանում է  բնածին իմուն համակարգը և արդյունավետորեն հեռացնում ներթափանցած մանրէներին, բաց նրանց կողմից արտադրվող ցիտոկինները ազդում են էնդոթելիալ բջիջների վրա։  Այնտեղ նրանք ունեն տարբեր ազդեցություններ՝ ներառյալ հակամակարդիչ գործոնների սինթեզի ընկճում, այդպիսի գործոններ են հյուսվածքային գործոնի ուղու արգելակիչը (TFPI-Tissue factor pathway inhibitor ) և թրոմբոմոդուլինը։  Ցիտոկինների ազդեցությունը կարող է ուժեղանալ TLR-4 -ի փոխազդեցությամբ էնդոթելիալ բջիջների հետ։
Բորբոքմանն ի պատասխան կոմպենսատոր տեղի է ունենում հակաբորբոքային միջնորդանյութերի արտադրություն, ինչպիսիք են IL-4-ի, IL-10-ի անտագոնիստները, IL-1 ընկալիչը և կորտիզոլը։  Սա կոչվում է փոխհատուցվող հակաբորբոքային պատասխանի համախտանիշ (CARS-compensatory anti-inflammatory response syndrome) ։ Բորբոքային և հակաբորբոքային ռեակցիաները պատասխանատու են սեպսիսի ընթացքի համար և կոչվում են  խառը անտագոնիստական պատասխանի համախտանիշ (MARS-Mixed Antagonist Response Syndrome)։ Այս գործընթացի նպատակն է պահպանել բորբոքումը համապատասխան մակարդակի վրա։  CARS-ը հաճախ բերում է իմուն համակարգի ընկճման, ինչը հիվանդներին դարձնում է ավելի զգայուն երկրորդային վարակի հանդեպ ։ Ժամանակին ենթադրվում էր, որ համակարգային բորբոքային պատասխանի համախտանիշը (SIRS-Systemic inflammatory response syndrome) կամ CARS-ը կարող են գերակշռել սեպտիկ անհատի մոտ, և առաջարկվեց, որ CARS-ը հաջորդում է SIRS-ին երկու ալիքային գործընթացում։ Այժմ համարվում է, որ համակարգային բորբոքային պատասխանը և փոխհատուցվող հակաբորբոքային պատասխանը տեղի են ունենում միաժամանակ ։
ԼՊՍ-ի բարձր մակարդակներին հետևում է սեպտիկ շոկի համախտանիշը․ նույն ցիտոկինը և երկրորդային միջնորդանյութերը, այժմ բարձր մակարդակներում, հանգեցնում են համակարգային անոթների լայնացման (հիպոթենզիա), սրտամկանի կծկողականության նվազմանը, էնդոթելի համատարած վնասվածքին, լեյկոցիտների համակարգային ադհեզիա առաջացնող լեյկոցիտների ակտիվացիային, թոքերում տարածուն ալվեոլային մազանոթների վնասմանը և մակարդման համակարգի ակտիվացմանը բերելով դիսեմինացված ներանոթային մակարդման համախտանիշի (ՆՏՄ) զարգացման։
Անոթների համատարած լայնացման, սրտամկանի պոմպային ֆունկցիայի ձախողման և ՆՏՄ-ի համակցված հետևանքների պատճառով հիպոպերֆուզիան առաջացնում է բազմաօրգանային անբավարարություն, որն ազդում է լյարդի, երիկամների և կենտրոնական նյարդային համակարգի վրա, ի թիվս այլ օրգանների համակարգերի։ Վերջերս լյարդի ուլտրակառուցվածքի լուրջ վնասում է նկատվել սալմոնելլայի ոչ բջջային տոքսիններով բուժման ընթացքում ։ Եթե ​​հիմքում ընկած վարակը (և ԼՊՍ-ի ծանրաբեռնվածությունը) արագ հսկողության տակ չի առնվում, հիվանդը սովորաբար մահանում է։
ԼՊՍ-ի տարբեր տեսակներին արձագանքելու TLR4-ի կարողությունը ունի կարևոր կլինիկական նշանակություն։ Ախտածին մանրէն կարող է օգտագործել ցածր կենսաբանական ակտիվությամբ ԼՊՍ-ը և խուսափել TLR4/MD-2 համակարգի կողմից պատշաճ ճանաչումից՝ խաթարելով հիվանդի իմուն պատասխանը և մեծացնելով բակտերիաների տարածման ռիսկը։ Մյուս կողմից, նման ԼՊՍ-ն ի վիճակի չի լինի առաջացնել սեպտիկ շոկ զգայուն հիվանդների մոտ՝ սեպտիկ բարդությունները դարձնելով ավելի կառավարելի։ Այնուամենայնիվ, սահմանելն ու հասկանալը, թե ինչպես ԼՊՍ-ի շատ նման տեսակների միջև նույնիսկ ամենափոքր կառուցվածքային տարբերությունները կարող են ազդել իմունային պատասխանի ակտիվացման վրա, կարող է ապահովել վերջինիս ճշգրտման մեխանիզմը և իմունոմոդուլացնող գործընթացների նոր պատկերացումները ։
Ախտորոշում
Համաձայն ներկայիս ուղեցույցների՝ սեպսիսի ախտորոշման պահանջներն են «վարակի առկայությունը (հավանական կամ հաստատված) վարակի համակարգային դրսևորումների հետ միասին» ։ Այս դրսևորումները կարող են ներառել.
Վարակման հաստատված ապացույցները կարող են ներառել արյան դրական ցանքս, կրծքավանդակի ռենտգեն քննությամբ թոքաբորբի նշանների առկայություն կամ վարակի այլ ռադիոլոգիական կամ լաբորատոր ապացույցներ։ Սեպտիկ շոկի ժամանակ դիտվում են թիրախ օրգանների դիսֆունկցիայի նշաններ, ներառյալ՝ երիկամային անբավարարությունը, լյարդի դիսֆունկցիան, մտավոր կարգավիճակի փոփոխությունները և շիճուկում կաթնաթթվի մակարդակի բարձրացումը։
Սեպտիկ շոկ ախտորոշվում է, երբ առկա է բուժմանը չենթարկվող արյան ցածր զարկերակային ճնշում։ Սա նշանակում է, որ միայն ներերակային հեղուկների ներմուծումը բավարար չէ հիվանդի նորմալ զարկերակային ճնշումը պահպանելու համար։ Սեպտիկ շոկ ախտորոշվում է, երբ սիստոլիկ զարկերակային ճնշումը ցածր է 90 մմ․ ս․ս․-ից, միջին զարկերակային ճնշումը ցածր է 70 մմ․ս․ս-ից կամ կամ սիստոլիկ արյան ճնշման նվազում է 40 մմ ս.ս.-ով կամ ավելի՝ առանց արյան ցածր ճնշման այլ պատճառների ։
Սահմանում
Սեպտիկ շոկը վերաբաշխական շոկի ենթադաս է, որի ժամանակ արյան հոսքի ոչ նորմալ բաշխումը ամենափոքր արյունատար անոթներում հանգեցնում է մարմնի հյուսվածքներին արյան անբավարար մատակարարմանը, ինչը հանգեցնում է իշեմիայի և օրգանների դիսֆունկցիայի։ Սեպտիկ շոկը պատկանում է կոնկրետ վարակով պայմանավորված սեպսիսի հետևանքով առաջացած վերաբաշխական շոկին։
Սեպտիկ շոկը սահմանվում է որպես սեպսիսով հարուցված արյան ցածր ճնշում, որը պահպանվում է չնայած ներերակային հեղուկների կիրառման ։ Արյան ցածր ճնշումը նվազեցնում է հյուսվածքների արյունամատակարարումը՝ բերելով շոկին բնորոշ հյուսվածքների թթվածնաքաղցի։ Լայնածավալ բորբոքային պատասխանում արտադրված ցիտոկինները հանգեցնում են անոթների տարածուն լայնացման, մազանոթների թափանցելիության բարձրացման, համակարգային անոթային դիմադրության նվազման և արյան ցածր ճնշման։ Ի վերջո, արյան ճնշման անկումը փոխհատուցելու համար տեղի է ունենում փորոքի լայնացում և սրտամկանի դիսֆունկցիա։
Սեպտիկ շոկը կարելի է դիտարկել որպես SIRS-ի (համակարգային բորբոքային պատասխանի համախտանիշ) փուլ, որտեղ սեպսիսը, ծանր սեպսիսը և բազմաօրգանային դիսֆունկցիայի համախտանիշը իրենցից ներկայացնում են ախտաֆիզիոլոգիական գործընթացի տարբեր փուլեր։ Երբ օրգանիզմը չի կարողանում պայքարել վարակի դեմ, այն կարող է բերել համակարգային պատասխանի՝ սեպսիսի, որը հետագայում կարող է հարաճել ծանր սեպսիսի, սեպտիկ շոկի, օրգանային անբավարարության և ի վերջո հանգեցնել մահվան։
Բուժում
Բուժումը առաջին հերթին ներառում է հետևյալը․
Հեղուկներ
Քանի որ արյան ճնշման իջեցումը սեպտիկ շոկի ժամանակ նպաստում է հյուսվածքների վատ արյունամատակարարման, ինֆուզիոն թերապիան հանդիսանում է նախնական բուժում արյան ծավալը մեծացնելու համար։ Այն հիվանդները, որոնց մոտ դիտվում է սեպսիսով պայմանավորված վատ արյունամատակարարում, առաջին երեք ժամվա ընթացքում պետք է ինֆուզվեն առնվազն 30 մլ/կգ ներերակային կրիստալոիդներով ՝: Բյուրեղային լուծույթները (կրիստալոիդները), ինչպիսիք են նորմալ ֆիզիոլոգիական լուծույթը և կաթնաթթվային Ռինգերի լուծույթը, առաջարկվում են որպես նախնական ընտրության հեղուկներ, մինչդեռ կոլոիդային լուծույթների օգտագործումը, ինչպիսին է հիդրօքսիէթիլ օսլան, չի ցուցաբերել որևէ առավելություն կամ մահացության ցուցանիշի նվազում։ Երբ մեծ ծավալով հեղուկ է տրվում, ալբումինի ներարկումը ունի որոշակի առավելություն ։ Այնուամենայնիվ, հեղուկի ներմուծման չափազանց բարձր արագությունը կարող է ռիսկային լինել․ հեղուկի որոշակի տեսակների հոսքի արագությունը հիվանդի վիճակի և կենսական նշանների հետ միասին պետք է ուշադիր վերահսկվեն ։
Հակաբիոտիկներ
Բուժման ուղեցույցները պահանջում են լայն սպեկտրի հակաբիոտիկների ընդունում սեպտիկ շոկի հայտնաբերումից հետո առաջին ժամվա ընթացքում։ Անհապաղ հակամանրէային թերապիան կարևոր է, քանի որ մահանալու վտանգը հակաբիոտիկների ստացման հետաձգման յուրաքանչյուր ժամի դեպքում մեծանում է մոտավորապես 10%-ով ։ Ժամանակային սահմանափակումները թույլ չեն տալիս կատարել վարակի համար պատասխանատու միկրոօրգանիզմի ցանքսը, նույնականացումը և հակաբիոտիկների նկատմամբ զգայունության թեստը։ Հետևաբար, համակցված հակամանրէային թերապիան, որն ընդգրկում է պոտենցիալ ախտածինների լայն շրջանակ, կապված է ավելի լավ ելքերի հետ ։ Հակաբիոտիկները պետք է շարունակվեն 7-10 օր հիվանդների մեծամասնության մոտ, չնայած բուժման տևողությունը կարող է լինել ավելի կարճ կամ ավելի երկար՝ կախված կլինիկական պատասխանից ։
Մեթիլեն կապույտ
Պարզվել է, որ մեթիլեն կապույտը օգտակար է այս վիճակի համար   ։ Թեև մեթիլեն կապույտը հիմնականում օգտագործվել է մեծահասակների մոտ,  ցույց է տրվել, որ այն աշխատում է նաև երեխաների մոտ  ։ Ենթադրվում է, որ դրա ազդեցության մեխանիզմը տեղի է ունենում ազոտի օքսիդ-ցիկլիկ գուանոզին մոնոֆոսֆատ ուղու արգելակման միջոցով ։ Սեպտիկ շոկի ժամանակ այս ուղին չափազանց ակտիվանում է։ Պարզվել է, որ մեթիլեն կապույտն աշխատում է սովորական ագենտներին կայուն դեպքերում ։ Այս էֆեկտն առաջին անգամ արձանագրվել է 1990-ականների սկզբին  ։
Այլ
Թեև կան β-արգելակիչ թերապիայի փորձնական ապացույցներ, որոնք օգնում են վերահսկել սրտի ռիթմը, ապացույցները բավականաչափ կարևոր չեն դրա ռուտին օգտագործման համար ։ Կան նախնական տվյալներ, որ ստերոիդները կարող են օգտակար լինել ելքի բարելավման համար ։
2011 թվականին Քոքրեյնի վերանայումը պարզել է, որ ռեկոմբինանտ ակտիվացված C սպիտակուցը (դրոտրեկոգին ալֆա) չի նվազեցնում մահացությունը կամ ավելացնում արյունահոսությունը, ուստի խորհուրդ չի տրվում օգտագործել ։ Դրոտրեկոգին ալֆաn 2011 թվականի հոկտեմբերին վաճառքից հանվել է։
Համաճարակաբանություն
Ամբողջ աշխարհում տարեկան սեպսիսի ավելի քան 20 միլիոն դեպք է գրանցվում, ընդ որում` սեպտիկ շոկի հետևանքով մահացությունը հասնում է մինչև 50 տոկոսի նույնիսկ արդյունաբերական երկրներում ։
Համաձայն ԱՄՆ-ի Հիվանդությունների կառավարման կենտրոնի՝ Միացյալ նահանգներում սեպտիկ շոկը հանդիսանում է մահվան հանգեցնող տասներեքերորդ պատճառը և ինտենսիվ խնամքի բաժանմունքներում մահվան ամենահաճախ պատճառը։ Վերջին տասնամյակներում սեպտիկ շոկից մահվան դեպքերը աճել են, ինչը պայմանավորված է ինվազիվ բժշկական սարքերի և միջամտությունների կիրառման մեծացմամբ, իմունային անբավարարությամբ անհատների քանակի աճով և տարեց հիվանդների ընդհանուր աճով։
Երրորդական խնամքի կենտրոններում (օրինակ՝ հոսփիսները) բակտերեմիայի մակարդակը 2-4 անգամ ավելի է, քան առաջնային խնամքի կենտրոններում, որոնց 75%-ը ներհիվանդանոցային վարակներ են։
Բակտերիաներով կամ սնկերով վարակվելու գործընթացը կարող է հանգեցնել համակարգային նշանների և ախտանիշների, որոնք նկարագրվում են տարբեր ձևերով։ Սեպտիկ շոկի դեպքերի մոտավորապես 70%-ը ժամանակին կապված է եղել գրամ-բացասական բակտերիաների հետ, որոնք արտադրում են էնդոտոքսիններ, սակայն MRSA-ի հայտնվելով և զարկերակային ու երակային կաթետերների օգտագործման մեծացման հետ մեկտեղ՝ գրամ դրական բակտերիաները հանդիպում են նույնքան հաճախ, որքան բացիլները։ Ըստ ծանրության աճի դրանք մոտավոր կարգով բակտերեմիա կամ ֆունգեմիա են. սեպսիս, ծանր սեպսիս կամ սեպտիկ համախտանիշ, սեպտիկ շոկ, ռեֆրակտեր սեպտիկ շոկ, բազմաօրգանային դիսֆունկցիայի համախտանիշ և մահ:
Սեպսիսից մահացությունը, հատկապես եթե այն արագորեն չի բուժվում անհրաժեշտ դեղամիջոցներով հիվանդանոցային պայմաններում, մեծահասակների մոտ կազմում է մոտավորապես 40%, իսկ երեխաների մոտ՝ 25%: Այն զգալիորեն ավելի բարձր է, եթե սեպսիսը չի բուժվում ավելի քան յոթ օր ։
Արտաքին հղումներ
Կատեգորիա:Անհետաձգելի բուժօգնություն Կատեգորիա:Մահվան պատճառներ Կատեգորիա:Վարակիչ հիվանդություններ Կատեգորիա:Բժշկություն Կատեգորիա:Առաջին օգնություն Կատեգորիա:Բակտերիալ հիվանդություններ Կատեգորիա:Առողջություն Կատեգորիա:Արյան հիվանդություններ Կատեգորիա:Համախտանիշներ այբբենական կարգով
Մրցակցային սեփականություն
Այս հասկացությունը ստեղծվել է Ստենֆորդի համալսարանի իրավաբանաության դասախոս և Creative Commons ծրագրի հեղինակ Լոուրենս Լեսիգի կողմից։ Նա հավաստում է, որ ոչ նյութական սեփականության վերաբերյալ և ինտերնետում բովանդակության տարածման հետ կապված տագնապի մի մասն առաջանում է նյութական և ոչ նյութական սեփականության էության չտարբերակման հետևանքով. երբ նյութական սեփականություն ենք վաճառում, այն այլևս չենք ունենում, երբ ոչ նյութական սեփականություն ենք վաճառում, այն դեռ շարունակում ենք ունենալ, քանի որ գոնե մեկ միջամտողի կողմից փոխանակում չի կատարվել, այլ կրկնօրինակում։ Մինչև այս տնտեսագիտությունը հիմնովին աշխատել է փոխանակման միակ պարադիգմայի վրա։
Մտածելու փորձ
Այն կապվում է մտածելու փորձի հետ. Ս և Ս' (սպառողներ) հետաքրքրվում են ոչ նյութական սեփականությամբ, Ա և Ա' (արտադրողները) համապատասխանաբար՝ Վ և Վ' -երը (վաճառողներ) ։ Ենթադրենք, որ այս արտադրանքները արժեն x և որ այս գումարը կազմում է Ս և Ս' -ի բյուջեն։ Դասական առևտրում Ս-ն կգնի Ա, մինչ Ս' -ն կգնի Ա' ։ Վ և Վ' -ի շահույթը x է։ Այս լուծումն արդեն գոհացնող է. արտադրողը վաճառել է, սպառողը գնել է, յուրաքանչյուրը ձեռք է բերել այն, ինչ ցանկացել է։ Այնուամենայնիվ արտադրողների և սպառողների գոհունակությունը ուսումնասիրելը դեռ արդյունավետություն չէ։ Այն երկու կետից է կազմվում՝
Արդյունավետ լուծում
Ենթադրենք, որ հավասար բյուջեով արտադրանքի մաշվածությունը շատ արագ է կատարվում և որ գնորդը ոչ մի շանս չունի հաջորդ տարի նույն ապրանքը գնելու, գնորդները և սպառողները կկարողանային ավելի բարդ խնդրի շուրջ համաձայնության գալ. Ս և Ս' իրենց բյուջեն տրամադրում են Վ և Վ' -ին Ա և Ա'-ի օգտագործման իրավունքի փոխարեն. Նման դեպքերում՝
Անկայունություն
Ավելի լուրջ է, եթե երկու սպառողները վերջին հաշվով երկու արտադրանքն էլ ընտրում են (որի կրկնօրինակը խնդիր չի առաջացնում, ոչ էլ գինն է ավելացնում), արտադրողներից մեկը կբարկանա։ Այս համակարգը կարող է անկայունության հանգեցնել այն դեպքում, երբ տնտեսության նպատակը առևտրի կարգավորումն է, այլ ոչ թե դրա անկայունացումը։
Մրցակցային և ոչ մրցակցային սեփականություն
Այսպիսով Լեսիգն առաջարկում է տարբերակել մրցակցային սեփականությունը (որոնց միջև հարկավոր է ընտրել, քանի որ կրկնօրինակը ևս արտադրանք է) և ոչ մրցակցային սեփականությունը (որը կարելի է ավելի լայն տարածել, վաճառողի համաձայնությամբ, քանի որ կրկնօրինակը արտադրանք չէ) ։ Այս երկու ծայրահեղությունների միջև գոյություն ունի ոսկե միջին. գրեթե ոչ մի սեփականություն ամբողջովին ոչ նյութական չէ, ոչ էլ ամբողջովին նյութական է (օրինակ՝ մեքենայի արտադրությունը կազմված է 30% ոչ նյութականից) ։
Creative Commons-ը ներկայացնում է ոչ մրցակցային սեփականության ծայրահեղ դեպք. յուրաքանչյուրը կարող է այնտեղ տեղադրել իր գործերը անվճար օգտագործման հիմունքներով, և իր իրավունքների առնվազն մի մասի անտեսմամբ։ Այս դեպքում նա համայնքից ավելի շատ է ստանում, քան ինքն է ներդնել, քանի որ համայնքն ավելի մարդաշատ է։
Նախորդները
Կատեգորիա:Սեփականություն Կատեգորիա:Տնտեսագիտական տերմիններ
Գեղիի պատմության և մշակույթի անշարժ հուշարձանների ցանկ (Սյունիքի մարզ)
Այս հոդվածը ներկայացնում է Սյունիքի մարզի Գեղի գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 6 հուշարձան (5 միավոր)։
Ծանոթագրություններ
Կատեգորիա:Սյունիքի մարզի հուշարձանների ցանկեր
Մորուլ (Ելիզավետպոլի գավառ)
Մորուլ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից 40 կմ հյուսիս-արևմուտք, Չարդախլու-Դալլար ճանապարհին։ Գյուղից 4-5 կմ հարավ գտնվում էր նույնանուն Մորուլ գյուղը ։
Բնակչություն
1908 թվականին գյուղն ունեցել է 2465 կովկասի թաթար բնակիչ ։
Պատմամշակութային կառույցներ
Գյուղն ուներ քարաշեն հայկական եկեղեցի ։
Ծանոթագրություններ
Կատեգորիա:Արևելյան Հայաստանի գյուղեր
Միրայն ապագայից
Սյուժե
Կուն անունով 4-ամյա տղան նորածին քրոջ ծնվելու պատճառով սթրես է ապրում։ Եվ նա նույնիսկ ընդունակ չէ անուն տալ իր զգացողություններին՝ խանդ, նախանձություն, վիրավորվածություն։ Կունն իրեն զգում էր դժբախտ և լքված։ Եվ իր կյանքի այդ անսովոր փուլում, ծառի ճյուղերի տակ, պատկերացնում էր ընտանեկան այգի, որտեղ ինքը հանդիպում է իր քրոջը, արդեն աշակերտուհի՝ Միրայն ապագայից (նա ծնվել է 3966 թվականի վերջին, այդ ժամանակ ֆանտաստիկ աշխարհում 3983 թվականն էր)։ Փոքրիկ Կունը հայտնվում է իրադարձությունների կենտրոնում, աճող ընտանիքի կյանքի փոքր դրվագները տեղափոխվում են առեղծվածային ճանապարհորդության ժամանակներ, հանդիպումներ և հրաժեշտներ։ Հիմա Կունը պետք է կողմնորոշվի իր զգացմունքների և ձգտումների մեջ և հասկանա, թե ինչ է նշանակում ապրել ընտանիքի հետ։  Սա ոչ հասարակ խնդիր է  չորսամյա տղայի համար, բայց սա միայն սկիզբն է…
Ծանոթագրություններ
<references group="" responsive="1">
Արտաքին հղումներ
Կատեգորիա:Ճապոնական մուլտֆիլմեր Կատեգորիա:Ֆիլմեր ընտանիքի մասին
Աշխատանքի հոգեբանություն
Աշխատանքի հոգեբանություն՝ հոգեբանության բաժին, որն ուսումնասիրում է մարդու աշխատանքային գործունեության հոգեբանությունը, աշխատանքային ունակությունների զարգացման օրինաչափությունները։ Աշխատանքային հոգեբանության ուսումնասիրության օբյեկտը հանդիսանում է մարդը, որպես աշխատանքային գործունեության միակ իրական սուբյեկտը։ Աշխատանքային հոգեբանության առարկան հանդիսանում է հոգեբանական բաղադրամասերը, որոնք խթանում, ուղղորդում և կարգավորում են սուբյեկտի աշխատանքային ակտիվությունը և իրականացնում են այն կատարողական գործողություններում, ինչպես նաև անձի հատկությունները, որոնց միջոցով իրականացվում է այդ ակտիվությունը։
Խնդիրներ
Ա. Վ. Կարպովը կարծում է, որ աշխատանքային հոգեբանության առջև կանգնած են երկու հիմնական խնդիր՝ Հիմնական խնդիրներից բացի, հոգեբանության առջև դրված են մասնավոր խնդիրներ՝
Մեթոդներ
Փաստաթղթերի վերլուծություն
Գրականություն
Կատեգորիա:Կազմակերպչական հոգեբանություն Կատեգորիա:Կիրառական հոգեբանություն Կատեգորիա:Մարդկային ռեսուրսների կառավարում
J2ME
Java Platform, Micro Edition (Java ME, նախկինում՝ Java 2 Micro Edition, J2ME), Javaյի հարթակի ենթախմբերը՝ նախատեսված, սահմանափակ ռեսուրսներով սարքերի համար, օրինակ՝ բջջային հեռախոս, գրպանի անհատական համակարգիչ, Թվային հեռուստաընդունիչ, Blu-ray սկավառակով խաղարկային սարք։
Java ME- ն մշակվել է Sun Microsystems ղեկավարության ներքո և փոխարինում է նման տեխնոլոգիայով `PersonalJava ծրագրին։ Սկզբում հստակեցում մշակվեց JCP (Java Community Process)-ում, որպես JSR 68: Հետագայում նրա հնարավորությունները մշակվել են առանձին-առանձին JSR-ում։ Sun-ը պետք է ապահովի կիրառման օրինակների (reference implementation) առանձնահատկությունները, սակայն մինչև վերջերս բջջային սարքերի համար չի տրամադրել Java ME-ի ռեսուրսային միջավայրի ազատ հարթակ։ 2006 թվականի դեկտեմբերի 22-ին Java ME-ի նախնական կոդը թողարկվել է GNU General Public License արտոնագրի ստացման համար, հետագայում նախագիծն ստացավ phoneME անվանումը։
Սահմանափակ ռեսուրսներով առանձնացված սարքի տարբերակիչ առանձնահատկությունները սահմանում են հաշվողական հզորություն, սահմանափակ հիշողություն, փոքր էկրանի չափս, շարժական մարտկոցով աշխատող, ինչպես նաև ցածր արագությամբ և անբավարար հուսալի կապի հնարավորություններ։
2000-ականների կեսին սովորական միջին բջջային հեռախոսը պարունակում է 32-բիթանոց RISC պրոցեսոր, որն ունի 150-250 ՄՀց հաճախականություն, մոտ 1-2 ՄԲ RAM, 2 դյույմանոց գունավոր էկրան և ունի GPRS- ի կամ EDGE- ի միջոցով ինտերնետին միանալու 474 կբիթ /վրկ հնարավորություն, որը հիմնովին անհուսալի է, քանի որ տվյալների փոխանցման արագությունը կարող է անսպասելիորեն դանդաղել կամ ամբողջությամբ կորցնել։
Կոնֆիգուրացիաներ
Java ME-ն սահմանում է երկու հիմնական կոնֆիգուրացիաներ, որոնք սահմանում են վիրտուալ մեքենայի պահանջները (մի շարք վավեր հրահանգների սահմանափակում և այլն), ինչպես նաև բազային դասերի շարք. CLDC (Connected Limited Device Configuration - սարքի սահմանափակ ռեսուրսների կոնֆիգուրացիա և հաղորդակցման հնարավորություններ) և CDC (Connected Device Configuration - նորմալ ռեսուրսների և հաղորդակցման հնարավորություններ ունեցող սարքի կոնֆիգուրացիա)։
CLDC- ի կոնֆիգուրացիան հաջողությամբ օգտագործվում է ժամանակակից բջջային հեռախոսների եւ շարժական կազմակերպիչների կողմից։
Պրոֆիլներ
Java ME տեխնոլոգիան որոշում է նաև, այսպես կոչված՝ պրոֆիլները (profiles), որոնք լրացնում և ընդլայնում են վերը նշված կոնֆիգուրացիաները, մասնավորապես, որոշել հավելվածներ, գրաֆիկական ինտերֆեյսի հնարավորություններ, ինչպես նաև կոմունիկացիոն ֆունկցիաներ (օրինակ, մուտք դեպի Համացանց) և այլն։
Արտաքին հղումներ
Կատեգորիա:Հաշվարկման հարթակներ
Մորուլ (Ելիզավետպոլի գավառ, այլ գյուղ)
Մորուլ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։ Գտնվում է Ելիզավետպոլ քաղաքից 40 կմ հյուսիս-արևմուտք, Չարդախլու-Դալլար ճանապարհին։ Գյուղից 4-5 կմ հյուսիս գտնվում էր նույնանուն Մորուլ գյուղը ։
Պատմամշակութային կառույցներ
Գյուղն ուներ քարաշեն հայկական եկեղեցի ։
Ծանոթագրություններ
Կատեգորիա:Արևելյան Հայաստանի գյուղեր
Lady (EXID-ի երգ)
«Lady» (위아래; ռոմ։ naeilhae, lit. «Tomorrow»), հարավկորեական գըրլ բենդ EXID-ի կողմից ձայնագրված սինգլը։
Ծանոթագրություններ
Կատեգորիա:2018 սինգլներ
Կատեգորիա:Երգեր այբբենական կարգով
Հայաստանը վաղ միջնադարում
Հայաստանը վաղ միջնադարում, հայ ժողովրդի պատմության 5-8-րդ դարերի դեպքեր և իրադարձություններ։